Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael valmistub ehitama Gaza sektori rannikule sadamakaid
seoses USA juhitud jõupingutustega
luua humanitaarabi jaoks merekoridor.
Iisraeli peaminister lükkas tagasi USA presidendi väite,
nagu Iisraeli juht ajaks Iisraeli riigi jaoks halba poliitikat.
Jeruusalemm lubab ramadaani ajal usuvabaduse säilitada.
Iisraeli Kaitsevägi (IDF) jätkab võitlust islamistliku Hamasi vastu,
kõrvaldades üha uusi terroriste
ja hävitades rahvusvahelise terroriorganisatsiooni määratlusega
rühmitusele kuuluvat terroritaristut.
Just sel tunnil jätkavad IDFi väed võitlust,
kõrvaldades üha uusi terroriste ja Hamasile kuuluvat terroritaristut.
Viis kuud alates sellest, kui alustasime seda sõda,
alates 7. oktoobrist, võitlevad IDFi väed Gazas, otsustavalt ja julgelt,
tuues kaasa suuri saavutusi Hamasi likvideerimise,
piiride turvalisuse taastamise ja pantvangide tagastamise protsessis.
Osa vägedest maksis nende saavutuste eest ülimat hinda.
Me poleks saanud jätkata võitlust ilma nende ohvriteta
ning IDF-i teenistuses füüsiliselt ja vaimselt viga saanud perede ohvriteta.
Anname teile täna õhtul au.
Kuna moslemite tähistatav ramadaan
alustas täna oma esimese paastupäevaga -
rõhutas admiral Hagari taas,
et ametkondadevahelisi jõupingutusi intensiivistatakse
julgeoleku ja ohutuse tagamiseks kõigile.
Päeval kiitsid IDF-i peastaabi ülem ja ISA direktor heaks
Lõuna väejuhatuse jätkamise plaanid.
Paralleelselt sõjaga tugevdame julgeolekuvalmisolekut ramadaaniks.
Valmistume ISA ja politseiga kõikideks operatiivstsenaariumideks
ja tõhustame agentuuridevahelist koordineerimist kõigis sektorites.
Seoses meie sooviga võimaldada nõuetekohast usuvabadust
rakendame julgeoleku- ja ohutuspiiranguid.
Kuigi rakendatakse piiratud turvameetmeid,
rõhutas Iisraeli valitsuse pressiesindaja,
et need ei erine eelmiste aastate piirangutest.
Võimutsegu selle ramadaani ajal mõistlik avalikkus.
Ärge aidake kaasa äärmuslastele. Seega kordame, et tänavu
ja igal aastal kaitseb Iisrael kindlalt kõigi usundite usuvabadust
kõigis Iisraeli pühapaikades, eriti Templimäel ja Al-Aqsa mošees.
Paralleelselt jõupingutustega tagada usuvabadus kõigile usunditele
kõikjal Iisraelis, hoolimata sõjast Hamasi vastu Gaza sektoris,
teeb Iisrael koos Ameerika Ühendriikidega tööd
merekoridori loomiseks,
mis võimaldaks suurendada humanitaarabi voolu Gaza sektorisse.
Patrullime praegu Gaza ranniku lähedal koos Iisraeli mereväe ülema
ja COGATi juhiga. Tulime siia, et vaadata lähemalt,
kuidas nad alustavad merekoridoriks vajaliku taristu ettevalmistamist.
Selle protsessi ülesanne
on hõlbustada abi andmist otse tsiviilelanikele
ja nii edendatakse sihti kukutada Gazas Hamasi võim.
Hõlbustame abi meritsi,
mis on kooskõlastatud USAga julgeoleku- ja humanitaaraspektidest,
ning tsiviilpoolel AÜEga.
See hõlmab asjakohaseid kontrolle Küprosel
ja abi toovad rahvusvahelised organisatsioonid USA abiga.
See plaan, vastavalt minu poolt IDF-ile antud juhistele,
mis toimus umbes kolm kuud tagasi, esitati juba umbes kahe kuu eest.
Osana kaitseväe ettevalmistustest, mis algasid umbes kaks kuud tagasi,
on IDF-i 162. brigaad juba vallutanud rannajoone,
kuhu sadamakai eeldatavasti rajatakse.
Peame meeles pidama, et kaldal on kohal 162. brigaad,
mis allub Lõuna väejuhatusele,
ja valmis tegema kõike, mis neile selles osas antud on:
võtma vastu abi, kindlustama maabumistsooni
ja võimaldama humanitaarabi jõudmist nendeni, kes seda vajavad,
mitte nendeni, kes seda ei vaja.
Washingtonis täpsustas Pentagoni pressiesindaja
kindralmajor Pat Ryder ettevalmistusi, mida USA sõjavägi
president Joe Bideni juhiste kohaselt muuli rajamiseks teeb.
Lihtsamalt öeldes rajatakse ajutine avamerekai,
mis võimaldab laevadel laadida lasti väiksematele laevadele,
et transportida ja lossida lasti ajutisele pontoonteele
humanitaarabi toimetamiseks Gazasse.
Käimas on jõudude väljaselgitamine, hankimine
ja mõnel juhul ka ettevalmistamine nende lähetamiseks.
Kuid võin kinnitada,
et 7. transpordibrigaadi ekspeditsiooniüksuse elemendid
Langley, Eustise ühisbaasist Virginias, on saanud käsu toetada.
Oluline on, et Gazas USA vägesid pole.
Eeldame, et selle võimekuse ehitamisel osalemiseks
on vaja üle 1000 USA sõjaväelase. Mis puutub ajakavasse,
siis, nagu mainitud, mitu nädalat, tõenäoliselt kuni 60 päeva,
et saata väed ning ehitada pontoontee ja sadamakai.
Pärast USA presidendi Joe Bideni vabandamist
eksklusiivintervjuus MSNBC-le,
kus ta avaldas kahetsust palestiinlaste surma pärast,
keda Al-Jazeera raporti kohaselt
tabas õhust alla visatud Ameerika humanitaarabi,
lükkas pressiesindaja Ryder Katari raporti ühemõtteliselt ümber kui vale.
Pressiteated kohalikest tsiviilohvritest USA õhuabi tagajärjel on valed,
sest tegime kindlaks, et kõik meie abipakid maandusid ohutult.
Oluline on märkida, et eksklusiiv- intervjuus Jonathan Capehartile
kasutas president Biden ka võimalust väljendada oma põlgust
Iisraeli peaministri Benjamin Netanyahu suhtes, väites,
et Iisraeli juht ajab poliitikat, mis on Iisraeli riigile halb.
Tal on õigus kaitsta Iisraeli, õigus jätkata Hamasi jälitamist.
Aga ta peab pöörama rohkem tähelepanu süütutele eludele,
mis nende tegevuse tõttu hukkuvad.
Ta teeb, minu arvates, Iisraelile rohkem kahju, kui aitab Iisraeli,
muutes ülejäänud maailma...
See on vastuolus sellega, mida Iisrael esindab.
Arvan, et see on suur viga, nii et tahan näha relvarahu."
Tsiteerides USA poolt terrori- rühmituseks määratletud Hamasi
avaldatud surmajuhtumite arvu, jättes samas märkimata,
et üle 13 000 tapetuist on tegelikult "terroristid";
küsiti president Bidenilt täiendavalt,
kas Iisraeli rünnak Gaza piirilinna Rafah'sse
kujutaks endast nn "punast joont".
See on punane joon. Aga ma ei kavatse kunagi Iisraeli maha jätta.
Iisraeli kaitse on endiselt kriitiline. Nii et, pole punast joont,
kus lõikan ära kõik relvaabi, nii et neil pole kaitseks Iron Dome'i.
Aga on selline punane joon, et kui ta ületab ja nad jätkavad...
Ei saa olla veel 30 000 hukkunud palestiinlast Hamasi jahtimise tõttu.
On teisi viise Hamasi põhjustatud traumaga tegelemiseks.
Vastuseks president Bideni märkustele
kinnitas Iisraeli peaminister Benjamin Netanyahu intervjuus POLITICO-le,
et tema poliitika terrorismi vastu võitlemisel
leiab Iisraeli avalikkuse seas laialdast toetust.
Ma ei tea täpselt, mida president mõtles,
aga kui ta mõtles, et ajan erapoliitikat
enamuse iisraellaste tahte vastu ja et see kahjustab Iisraeli huve,
siis ta eksib mõlemal juhul. Esiteks, see pole ainult minu erapoliitika.
See on poliitika, mida toetab valdav enamus iisraellasi.
Nad toetavad meie võetud meetmeid
allesjäänud Hamasi terrorpataljonide hävitamiseks.
Nad ütlevad, et kui hävitame Hamasi, siis viimane asi, mida tuleks teha,
on panna Gazat juhtima Palestiina omavalitsust,
mis kasvatab oma lapsi terrorismi suunas ja maksab terrorismi eest.
Ja nad toetavad ka minu seisukohta,
mille järgi peaksime kindlalt tagasi lükkama katse
Palestiina riik meile kurgust alla suruda. Sellega on nad nõus.
Ja arvan, et see on ka Iisraeli huvides, sest enamik iisraellasi mõistab,
et kui me seda ei tee, kordub 7. oktoobri veresaun,
mis on halb Iisraelile, halb palestiinlastele
ja halb Lähis-Ida rahu tulevikule.
Nii et katse öelda, et minu poliitika on minu erapoliitika,
mida enamik iisraellasi ei toeta, on vale.
Valdav enamus on ühinenud nagu ei iial varem.
Ja nad mõistavad, mis on Iisraeli jaoks hea.
Samal ajal kui Iisraeli kaitseaparaat jätkab võitlust eesmärgiga tagada,
et Hamasi poolt Lõuna-Iisraelis teostatud hirmuteod
enam kunagi ei korduks, püütakse raportite teatel
USA piirangute raames taastada julgeolekut riigi põhjarindel,
kus Iraani käsilane Hezbollah' iga päev kümneid rakette tulistab.
Liibanonis jätkame tegevust sihiga taastada julgeolekuolukord,
kus (Põhja-Iisraeli) elanikud saavad oma kodudesse naasta.
Väljakutse on selge ja oleme sihikindlad.
Jätkame rünnakuid Hezbollah' sõjalise taristu,
sh tema juhtimispunktide, relvavarude, eelpostide ja muu taristu vastu,
mida Hezbollah ja tema agendid,
kes ohustavad Iisraeli, võivad kasutada.
On tähtis rõhutada, et ümberasustatud on üle 100 000 Iisraeli tsiviilelaniku,
kes on leidnud varjupaiga juudiriigi keskosas.
Ja kuigi Jeruusalemm lubas, et reaalsus, mis eksisteeris enne,
kui Hezbollah alustas 8. oktoobril oma sõjategevust Iisraeli vastu,
pole USA vahendatud läbirääkimised kandnud seni mingit vilja
kokkuleppelise lahenduse leidmiseks.
Aitäh, et vaatasite TV7 Iisraeli Uudiseid!
On tähtis toonitada, et TV7 Iisrael on annetuspõhine teenistus
ja kogu meie toodang on tasuta.
Oleksime tänulikud, kui kaaluksite annetamist meie tegevuse toeks.
Seda saab teha meie veebilehel www.tv7israelnews.com
Julgustan ka paluma rahu ja päästet Jeruusalemmale ja Iisraelile.
Olen Jonathan Hessen. Õnnistatud nädalat!
Kohtumiseni järgmises saates! Seniks - shalom Jeruusalemmast!
Tõlge: Monika Jaaguri